এখন প্রশ্ন হল, পুলিশ কর্তৃক হয়রানির ঘটনা বাংলাদেশের জন্য অনন্য কোন ঘটনা কি না। আমাদের পুলিশের আচরণের সাথে কি পৃথিবীর অন্যকোন দেশের পুলিশের কোন মিল নেই? নিরীহ মানুষকে হয়রানি করা, সুযোগ মতো ঘুষ গ্রহণ, মানুষকে জিম্মী করে আখের গোছান, কিংবা ব্যক্তিগত প্রাচুর্য তৈরির ঘটনাকি অন্য দেশে ঘটে না? অবশ্যই ঘটে। তবে সেগুলো আমাদের অল্পদর্শী লেখক, কলামিস্ট, ব্লগার, প্রফেসার এমনকি জজ-বারিস্টারগণও জানেন না। আর জানবেই বা কিভাবে? এদেশে তো পুলিশিং সাহিত্য খুবই বিরল। পুলিশ নিয়ে এখানে কোন পড়াশোনা হয় না, কোন গবেষণা হয় না, এমনকি কোন বিদগ্ধ শিম্পোজিয়াম, সেমিনারও হয় না।